CELEX: 32020R0991
Language: hu
Date: 2020-05-13 00:00:00
Title: A Bizottság (EU) 2020/991 végrehajtási rendelete (2020. május 13.) a Vietnámi Szocialista Köztársaságból származó rizsre vonatkozó behozatali vámkontingensek megnyitásáról és kezeléséről

10.7.2020   
               
               
                  HU
               
               
                  Az Európai Unió Hivatalos Lapja
               
               
                  L 221/64
               
            
         A BIZOTTSÁG (EU) 2020/991 VÉGREHAJTÁSI RENDELETE
         (2020. május 13.)
         a Vietnámi Szocialista Köztársaságból származó rizsre vonatkozó behozatali vámkontingensek megnyitásáról és kezeléséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke első bekezdésének a)–d) pontjára,
         mivel:
         
                     (1)
                  
                  
                     Az Európai Unió és a Vietnámi Szocialista Köztársaság közötti szabadkereskedelmi megállapodást (a továbbiakban: megállapodás) az (EU) 2020/753 tanácsi határozat (2) hagyta jóvá. A megállapodás 2.7. cikke rendelkezik különösen a másik Fél országából származó árukra vonatkozó vámok csökkentéséről vagy eltörléséről a megállapodás 2-A. mellékletében foglalt menetrendeknek megfelelően.
                  
               
                     (2)
                  
                  
                     A megállapodás 2-A. melléklete B. szakasza 1. alszakaszának 5–10. pontja szerint az Unió 80 000 tonna Vietnámból származó rizs behozatalára vonatkozó vámkontingenst nyit meg.
                  
               
                     (3)
                  
                  
                     Következésképpen a Vietnámból származó rizs behozatalára vonatkozó vámkontingenseket meg kell nyitni. E vámkontingensek megfelelő kezelésének biztosítása érdekében a behozatalt behozatali engedélyek kibocsátásához kell kötni, amelynek érdekében indokolt megkövetelni biztosíték letétbe helyezését. E vámkontingenseket a Bizottságnak az 1308/2013/EU rendelet 184. cikke (2) bekezdésének b) pontjában előírt módszer szerint kell kezelnie. Továbbá amennyiben e rendelet másképp nem rendelkezik, az 1301/2006/EK (3) és az 1342/2003/EK bizottsági rendelet (4), valamint az (EU) 2016/1237 felhatalmazáson alapuló bizottsági rendelet (5) alkalmazandó.
                  
               
                     (4)
                  
                  
                     Annak megakadályozása érdekében, hogy az említett vámkontingensek szerinti behozatal zavart okozzon az Unióban termesztett rizs rendes forgalmazásában, a kontingensidőszakot minden egyes kontingens esetében alidőszakokra kell osztani, és a behozatalokat ezen alidőszakok között kell elosztani, hogy az uniós piac könnyebben fel tudja venni azokat.
                  
               
                     (5)
                  
                  
                     A szóban forgó kontingensek megfelelő kezelésének biztosítása érdekében meg kell állapítani a behozatali engedély iránti kérelmek benyújtási határidejét, valamint meg kell határozni a kérelmekben és az engedélyekben feltüntetendő információkat. Az előmunkált és a hántolt rizs esetében külön-külön kell feltüntetni a termékek tömegét a 2005/476/EK tanácsi határozattal (6) megkötött, az Európai Közösség és az Amerikai Egyesült Államok között az előmunkált rizsre alkalmazott vámok kiszámítási módszerére vonatkozó, levélváltás formájában létrejött megállapodásban (7), valamint a 2005/953/EK tanácsi határozattal (8) megkötött, az EK-nak az 1994. évi GATT-hoz mellékelt CXL. listájában megadott, rizsre vonatkozó engedmények módosítása tekintetében az 1994. évi GATT XXVIII. cikke szerint az Európai Közösség és Thaiföld közötti, levélváltás formájában létrejött megállapodásban (9) meghatározott követelményeknek való megfelelés érdekében.
                  
               
                     (6)
                  
                  
                     A behozatali engedély iránti kérelmeknek és az e kérelmekben szereplő mennyiségek tagállamok általi bejelentéseinek a termék kilogrammban kifejezett tényleges tömegére kell vonatkozniuk. Így a Bizottság átalakítja az egyes kontingensekre meghatározott egyenértéktípusban, azaz előmunkáltrizs-egyenértékben vagy hántoltrizs-egyenértékben kifejezett bejelentett mennyiségeket annak ellenőrzése érdekében, hogy túllépik-e a kontingenst, és ebben az esetben kiszámítja az elosztási együtthatót.
                  
               
                     (7)
                  
                  
                     A megállapodásnak a „származó termék” fogalmának meghatározásáról és az igazgatási együttműködés módszereiről szóló 1. jegyzőkönyve meghatározza a származás igazolása kapcsán alkalmazandó szabályokat. Indokolt tehát az említett jegyzőkönyvnek megfelelő rendelkezéseket megállapítani a származási igazolás bemutatásáról.
                  
               
                     (8)
                  
                  
                     A hatékony igazgatás érdekében célszerű, hogy a tagállamok az (EU) 2017/1183 felhatalmazáson alapuló bizottsági rendeletben (10) előírt információs rendszereket használják a Bizottság részére küldendő értesítések megtételéhez.
                  
               
                     (9)
                  
                  
                     Indokolt úgy rendelkezni, hogy ez a rendelet a megállapodás hatálybalépésének időpontjától legyen alkalmazandó.
                  
               
                     (10)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A vámkontingensek megnyitása és kezelése
            
               (1)   A Vietnámból származó rizsre vonatkozóan minden év január 1-jétől december 31-ig a következő behozatali vámkontingensek nyílnak meg:
               
                           a)
                        
                        
                           20 000 metrikus tonna ex1006 10 vagy 1006 20 HR-alszám alá tartozó rizs előmunkáltrizs-egyenértékében kifejezve. E kontingens rendelésszáma: 09.4729;
                        
                     
                           b)
                        
                        
                           30 000 metrikus tonna 1006 30 HR-alszám alá tartozó rizs hántoltrizs-egyenértékében kifejezve. E kontingens rendelésszáma: 09.4730;
                        
                     
                           c)
                        
                        
                           30 000 metrikus tonna ex1006 10 vagy 1006 20 vagy 1006 30 HR-alszám alá és az I. mellékletben felsorolt illatos rizsfajták valamelyikébe tartozó rizs hántoltrizs-egyenértékében kifejezve. E kontingens rendelésszáma: 09.4731.
                        
                     Az első albekezdésben említett kontingensmennyiségeket el kell osztani az I. mellékletben meghatározott alidőszakok között.
            
            
               (2)   Az (1) bekezdéstől eltérve e rendelet hatálybalépésének évében a kontingensidőszak e rendelet hatálybalépésének napjától ugyanazon év december 31-ig tart.
            
            
               (3)   Az első évben az (1) bekezdésben említett minden behozatali vámkontingens mennyiségét a január 1-je és a megállapodás hatálybalépésének időpontja közötti időszakkal arányos mennyiség levonásával kell kiszámítani.
            
            
               (4)   Az (1) bekezdésben említett vámkontingensek keretében a behozatali vám tonnánként 0 EUR.
            
            
               (5)   A hántolatlan rizs, az előmunkált rizs, a félig hántolt rizs és a hántolt rizs között az 1312/2008/EK bizottsági rendelet (11) 1. cikkében említett átváltási arányokat kell alkalmazni.
            
            
               (6)   Az (1) bekezdésben említett vámkontingenseket az 1308/2013/EU rendelet 184. cikke (2) bekezdésének b) pontjában említett módszer szerint kell kezelni.
            
            
               (7)   Az e rendelet 2. cikkének (4) bekezdésében foglalt eltérő rendelkezés hiányában az 1301/2006/EK és az 1342/2003/EK rendelet, valamint az (EU) 2016/1237 felhatalmazáson alapuló rendelet alkalmazandó.
            
         
         
            2. cikk
            Behozatali engedély iránti kérelmek
            
               (1)   Behozatali engedély iránti kérelmeket a vámkontingens-időszak minden hónapjának első hét naptári napján lehet benyújtani a tagállamok illetékes hatóságaihoz, kivéve decemberben, amikor nem nyújtható be kérelem. A január 1-jétől érvényes behozatali engedély iránti kérelmeket az előző évben november 23. és 30. között kell benyújtani. A behozatali engedély iránti kérelmek minden esetben egyetlen rendelésszámra és egyetlen KN-kódra vonatkozhatnak. Az árumegnevezéseket és a termékek KN-kódját a behozatali engedély iránti kérelem 15. és 16. rovatában fel kell tüntetni.
            
            
               (2)   Minden behozatali engedély iránti kérelemben fel kell tüntetni az 1. cikk (1) bekezdésének első albekezdésében szereplő rendelésszámokhoz tartozó mennyiséget a termék tömegében kifejezve. Ezt a KN-kód szerinti kilogrammban kell megadni, a legközelebbi egész számra lefelé kerekítve.
            
            
               (3)   A behozatali engedély iránti kérelem 8. rovatában szerepelnie kell a „Vietnám” névnek és az „Igen” szó melletti négyzetben egy X-nek. Az engedélyek kizárólag a Vietnámból származó termékekre érvényesek. A szabad forgalomba bocsátáshoz be kell mutatni a megállapodás 1. jegyzőkönyve 15. cikkének (2) bekezdésében meghatározott származási igazolást.
            
            
               (4)   Az 1301/2006/EK rendelet 6. cikkének (1) bekezdésétől eltérve a kérelmezők legfeljebb havonta egy kérelmet nyújthatnak be ugyanarra a kontingens-rendelésszámra.
            
            
               (5)   Behozatali engedély iránti kérelem benyújtásakor tonnánként 30 EUR összegű biztosítékot kell letétbe helyezni.
            
         
         
            3. cikk
            Elosztási együttható és a behozatali engedélyek kibocsátása
            
               (1)   A behozatali engedélyeket az 1. cikk (1) bekezdésének első albekezdésében szereplő rendelésszámok kapcsán meghatározott, terméktömegben kifejezett mennyiségekre lehet kibocsátani, figyelemmel e cikk (2) és (3) bekezdésére.
            
            
               (2)   Amennyiben a tagállamok által a 7. cikknek megfelelően közölt információk azt mutatják, hogy az engedélykérelmekben szereplő mennyiségek meghaladják a behozatali vámkontingens alidőszakában rendelkezésre álló mennyiségeket, a Bizottság az 1301/2006/EK rendelet 7. cikkének (2) bekezdésével összhangban elosztási együtthatót állapít meg. E célból a Bizottság átalakítja a tagállamok által bejelentett, terméktömegben kifejezett mennyiségeket az 1. cikk (1) bekezdésének első albekezdésében szereplő egyes rendelésszámok kapcsán meghatározott egyenértéktípusban kifejezett mennyiségekké.
               Az elosztási együtthatót egy megfelelő internetes fórumon legkésőbb minden hónap 22. napján közzé kell tenni. Ezzel egyidejűleg a Bizottság nyilvánosságra hozza a következő alidőszakra rendelkezésre álló mennyiségeket. A november 23. és 30. között benyújtott kérelmek kapcsán alkalmazandó odaítélési együtthatót legkésőbb december 14-ig kell közzétenni.
            
            
               (3)   A behozatali engedélyeket az 1. cikk (1) bekezdésének első albekezdésében szereplő egyes rendelésszámok kapcsán meghatározott, terméktömegben kifejezett, a behozatali engedély iránti kérelmekben szereplő mennyiségek és az elosztási együttható szorzataként kiszámított mennyiségekre kell kibocsátani. Az odaítélési együttható alkalmazásával kapott összeget lefelé kell kerekíteni a legközelebbi egész számra.
            
            
               (4)   A behozatali engedélyek kibocsátására az odaítélési együttható Bizottság általi közzétételét követően, a hónap vége előtt kerülhet sor.
            
            
               (5)   A január 1-jétől érvényes behozatali engedélyeket az előző év december 15. és 31. között kell kibocsátani.
            
         
         
            4. cikk
            A behozatali engedélyek érvényessége
            
               (1)   A behozatali engedélyek érvényessége:
               
                           a)
                        
                        
                           a vámkontingens-időszak folyamán benyújtott kérelmek esetén a kérelem benyújtását követő hónap első naptári napjától;
                        
                     
                           b)
                        
                        
                           az előző év november 23. és 30. között benyújtott kérelmek esetén a következő év január 1-jétől.
                        
                     
            
               (2)   A vámkontingensek mennyiségei alidőszakokra vannak felosztva, és a havonta kiadott engedélyek legfeljebb négy hónapig, de csak a vámkontingens-időszak végéig érvényesek.
            
            
               (3)   Ha egy az 1. cikk (1) bekezdésében említett vámkontingensre vonatkozó behozatali engedély érvényességi ideje az (EU) 2016/1239 bizottsági végrehajtási rendelet (12) 16. cikke szerinti vis maior miatt meghosszabbításra kerül, a meghosszabbítás nem lépheti túl a vámkontingens-időszakot.
            
         
         
            5. cikk
            Eredetiségigazolás
            
               (1)   A II. mellékletben szereplő, a vietnámi illetékes szerv által kiállított eredetiségigazolást, amely igazolja, hogy a rizs az I. mellékletben meghatározott illatos rizsfajták valamelyikébe tartozik, a III. mellékletben meghatározott mintának megfelelő formanyomtatvány segítségével kell elkészíteni.
               A nyomtatványokat angol nyelven kell kinyomtatni és kitölteni.
            
            
               (2)   Valamennyi eredetiségigazolás jobb felső rovatában sorszám található. A másolatokon az eredeti példányon található sorszámot kell feltüntetni.
            
            
               (3)   Az eredetiségigazolás a kibocsátása napjától 120 napig érvényes.
               Az eredetiségigazolás csak abban az esetben érvényes, ha a rovatokat megfelelően kitöltötték és szerepel rajta aláírás.
               Az eredetiségigazolások akkor tekinthetők szabályosan aláírtnak, ha tartalmazzák a kibocsátás idejét és helyét, és el vannak látva a kibocsátó hatóság bélyegzőjével, valamint az aláírásra felhatalmazott személy vagy személyek aláírásával.
            
            
               (4)   Az eredetiségigazolást be kell nyújtani a vámhatóságoknak annak ellenőrzése érdekében, hogy fennállnak-e a 09.4731 rendelésszámú vámkontingens igénybevételéhez szükséges feltételek.
               Vietnámnak a II. mellékletben szereplő illetékes szerve a Bizottság rendelkezésére bocsát minden olyan vonatkozó információt, amely segíthet az eredetiségigazolásokon szereplő információk ellenőrzésében, így különösen az általa használt bélyegzők mintáit.
            
         
         
            6. cikk
            A származás igazolása
            A termékek Unión belüli szabad forgalomba bocsátásának feltétele a megállapodás 1. jegyzőkönyve 15. cikkének (2) bekezdésében meghatározott származási igazolás bemutatása az uniós vámhatóságoknak. A származás igazolására alkalmas a származási bizonyítvány, vagy a számlán, a szállítólevélen vagy bármely más kereskedelmi okmányon szereplő olyan nyilatkozat, amely az érintett termékeket az azonosításukhoz szükséges részletességgel írja le.
         
         
            7. cikk
            A mennyiségek bejelentése a Bizottságnak
            
               (1)   A tagállamok a következő határidőkig értesítik a Bizottságot az 1. cikk (1) bekezdésében említett egyes vámkontingensekre vonatkozó behozataliengedély-kérelmekben szereplő egyes KN-kódokhoz tartozó teljes mennyiségekről:
               
                           a)
                        
                        
                           a hónap első hét naptári napján benyújtott engedélykérelmek esetében az adott hónap 14. napja előtt;
                        
                     
                           b)
                        
                        
                           a november 23. és 30. között benyújtott engedélykérelmek esetében december 6. előtt.
                        
                     
            
               (2)   A tagállamok a következő határidőkig értesítik a Bizottságot az 1. cikk (1) bekezdésében említett egyes vámkontingensekre vonatkozóan általuk kibocsátott behozatali engedélyekben szereplő egyes KN-kódokhoz tartozó mennyiségekről:
               
                           a)
                        
                        
                           a vámkontingensre vonatkozóan a hónap első hét naptári napján benyújtott engedélykérelmek esetében az adott hónap utolsó napja előtt;
                        
                     
                           b)
                        
                        
                           a vámkontingensre vonatkozóan november 23. és 30. között benyújtott engedélykérelmek esetében december 31. előtt.
                        
                     
            
               (3)   A tagállamok az érintett engedélyek érvényességi idejének lejártát követő négy hónapon belül értesítik a Bizottságot a kibocsátott behozatali engedélyekben szereplő fel nem használt mennyiségekről. A fel nem használt mennyiségek az engedélyekben szereplő mennyiségek és az engedélyek hátoldalán feltüntetett mennyiségek közötti különbségnek felelnek meg.
            
            
               (4)   Az utolsó alidőszakban a fel nem használt mennyiségeket az (1) bekezdés a) pontjában említett értesítéssel együtt kell bejelenteni.
            
            
               (5)   A mennyiségeket a termék kilogrammban kifejezett tömegében, rendelésszám és adott esetben származás szerinti bontásban kell megadni.
            
            
               (6)   A fel nem használt mennyiségeket hozzá kell adni a következő alidőszakra rendelkezésre álló mennyiségekhez. Az éves kontingensidőszak végén fennmaradó fel nem használt mennyiségeket nem lehet átcsoportosítani a következő éves kontingensidőszakra.
            
            
               (7)   Az e cikkben meghatározott időszakokra és határidőkre az (EU) 2016/1239 végrehajtási rendelet 3. cikke alkalmazandó.
            
         
         
            8. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ez a rendelet 2020. augusztus 1-jén lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Tanács (EU) 2020/753 határozata (2020. március 30.) az Európai Unió és a Vietnami Szocialista Köztársaság közötti szabadkereskedelmi megállapodás megkötéséről (HL L 186., 2020.6.12., 1. o.).
         
            (3)  A Bizottság 1301/2006/EK rendelete (2006. augusztus 31.) az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).
         
            (4)  A Bizottság 1342/2003/EK rendelete (2003. július 28.) a gabonafélék és a rizs behozatali és kiviteli engedélyei rendszerének alkalmazására vonatkozó különös részletes szabályok megállapításáról (HL L 189., 2003.7.29., 12. o.).
         
            (5)  A Bizottság (EU) 2016/1237 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszerének alkalmazásáról szóló szabályok tekintetében való kiegészítéséről és az 1306/2013/EU európai parlamenti és tanácsi rendeletnek az ilyen engedélyekhez letétbe helyezett biztosítékok felszabadításáról és visszatartásáról szóló szabályok tekintetében való kiegészítéséről, a 2535/2001/EK, az 1342/2003/EK, a 2336/2003/EK, a 951/2006/EK, a 341/2007/EK és a 382/2008/EK bizottsági rendelet módosításáról, valamint a 2390/98/EK, az 1345/2005/EK, a 376/2008/EK és az 507/2008/EK bizottsági rendelet hatályon kívül helyezéséről (HL L 206., 2016.7.30., 1. o.).
         
            (6)  A Tanács 2005/476/EK határozata (2005. június 21.) az Európai Közösség és az Amerikai Egyesült Államok között az előmunkált rizsre alkalmazott vámok kiszámítási módszerére vonatkozó, levélváltás formájában létrejött megállapodás megkötéséről és a 2004/617/EK, a 2004/618/EK és a 2004/619/EK határozat módosításáról (HL L 170., 2005.7.1., 67. o.).
         
            (7)  HL L 170., 2005.7.1., 67. o.
         
         
            (8)  A Tanács 2005/953/EK határozata (2005. december 20.) az EK-nak az 1994. évi GATT-hoz mellékelt CXL. listájában megadott, rizsre vonatkozó engedmények módosítása tekintetében az 1994. évi GATT XXVIII. cikke szerint az Európai Közösség és Thaiföld közötti, levélváltás formájában létrejött megállapodás megkötéséről (HL L 346., 2005.12.29., 24. o.).
         
            (9)  HL L 346., 2005.12.29., 26. o.
         
         
            (10)  A Bizottság (EU) 2017/1183 felhatalmazáson alapuló rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek az információk és dokumentumok Bizottsághoz való eljuttatása tekintetében történő kiegészítéséről (HL L 171., 2017.7.4., 100. o.).
         
            (11)  A Bizottság 1312/2008/EK rendelete (2008. december 19.) a rizsfeldolgozás különböző szakaszaira vonatkozó átszámítási arányok, feldolgozási költségek és melléktermék-értékek meghatározásáról (HL L 344., 2008.12.20., 56. o.).
         
            (12)  A Bizottság (EU) 2016/1239 végrehajtási rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszere tekintetében történő alkalmazására vonatkozó szabályok megállapításáról (HL L 206., 2016.7.30., 44. o.).
      
      
         
            I. MELLÉKLET
            
                        a)
                     
                     
                        Az 1. cikk (1) bekezdésének a) pontjában előírt, 20 000 tonna előmunkált-rizs egyenértékű behozatali vámkontingens keretében az alábbi KN-kódok alá besorolt termékek hozhatók be:
                        
                                    1006.10.30.
                                    1006.10.50.
                                    1006.10.71.
                                    1006.10.79.
                                 
                                 
                                    1006.20.11.
                                    1006.20.13.
                                    1006.20.15.
                                    1006.20.17.
                                    1006.20.92.
                                    1006.20.94.
                                    1006.20.96.
                                    1006.20.98.
                                 
                              
                  E kontingenst az alábbiak szerint kell elosztani az egyes alidőszakok között:
            
                        Mennyiség
                        (tonna)
                     
                     
                        Rendelésszám
                     
                     
                        Alidőszak (mennyiség tonnában)
                     
                  
                        január 1. – március 31.
                     
                     
                        április 1. – június 30.
                     
                     
                        július 1. – szeptember 30.
                     
                     
                        október 1. – december 31.
                     
                  
                        20 000 
                     
                     
                        09.4729
                     
                     
                        10 000 
                     
                     
                        5 000 
                     
                     
                        5 000 
                     
                     
                        -
                     
                  
                        b)
                     
                     
                        Az 1. cikk (1) bekezdésének b) pontjában előírt, 30 000 tonna előmunkált-rizs egyenértékű behozatali vámkontingens keretében az alábbi KN-kódok alá besorolt termékek hozhatók be:
                        
                                    1006.30.21.
                                    1006.30.23.
                                    1006.30.25.
                                    1006.30.27.
                                    1006.30.42.
                                    1006.30.44.
                                    1006.30.46.
                                    1006.30.48.
                                    1006.30.61.
                                    1006.30.63.
                                    1006.30.65.
                                    1006.30.67.
                                    1006.30.92.
                                    1006.30.94.
                                    1006.30.96.
                                    1006.30.98.
                                 
                              
                  E kontingenst az alábbiak szerint kell elosztani az egyes alidőszakok között:
            
                        Mennyiség
                        (tonna)
                     
                     
                        Rendelésszám
                     
                     
                        Alidőszak (mennyiség tonnában)
                     
                  
                        január 1. – március 31.
                     
                     
                        április 1 – június 30.
                     
                     
                        július 1 – szeptember 30.
                     
                     
                        október 1. – december 31.
                     
                  
                        30 000 
                     
                     
                        09.4730
                     
                     
                        15 000 
                     
                     
                        7 500 
                     
                     
                        7 500 
                     
                     
                        -
                     
                  
                        c)
                     
                     
                        Az 1. cikk (1) bekezdésének c) pontjában előírt, 30 000 tonna előmunkált-rizs egyenértékű behozatali vámkontingens keretében az alábbi KN-kódok alá besorolt termékek hozhatók be:
                        
                                    1006.10.30.
                                    1006.10.50.
                                    1006.10.71.
                                    1006.10.79.
                                 
                                 
                                    1006.20.11.
                                    1006.20.13.
                                    1006.20.15.
                                    1006.20.17.
                                    1006.20.92.
                                    1006.20.94.
                                    1006.20.96.
                                    1006.20.98.
                                 
                                 
                                    1006.30.21.
                                    1006.30.23.
                                    1006.30.25.
                                    1006.30.27.
                                    1006.30.42.
                                    1006.30.44.
                                    1006.30.46.
                                    1006.30.48.
                                    1006.30.61.
                                    1006.30.63.
                                    1006.30.65.
                                    1006.30.67.
                                    1006.30.92.
                                    1006.30.94.
                                    1006.30.96.
                                    1006.30.98.
                                 
                              
                  Az 1. cikk (1) bekezdésének c) pontjában említett behozatali vámkontingens hatálya alá tartozó, Vietnámból származó illatos rizsfajták:
            Jasmine 85
            ST 5
            ST 20
            Nang Hoa 9 (NàngHoa 9)
            VD 20
            RVT
            OM 4900
            OM 5451
            Tai nguyen Cho Dao (Tàinguyên Cho Dào)
            E kontingenst az alábbiak szerint kell elosztani az egyes alidőszakok között:
            
                        Mennyiség
                        (tonna)
                     
                     
                        Rendelésszám
                     
                     
                        Alidőszak (mennyiség tonnában)
                     
                  
                        január 1. – március 31.
                     
                     
                        április 1. – június 30.
                     
                     
                        július 1. – szeptember 30.
                     
                     
                        október 1. – december 31.
                     
                  
                        30 000 
                     
                     
                        09.4731
                     
                     
                        15 000 
                     
                     
                        7 500 
                     
                     
                        7 500 
                     
                     
                        -
                     
                  
      
      
         
            II. MELLÉKLET
            Az 5. cikkben említett eredetiségigazolás kibocsátására illetékes szervek
            Vietnám Mezőgazdasági és Vidékfejlesztési Minisztériuma
         
      
      
         
            III. MELLÉKLET
            Az 5. cikkben említett eredetiségigazolás-minta
            
                        
                                    1.
                                 
                                 
                                    Exportőr (név és teljes cím)
                                 
                              
                     
                        EREDETISÉGIGAZOLÁS
                        Az Európai Unióba irányuló kivitel tekintetében:
                     
                  
                        
                                    2.
                                 
                                 
                                    címzett (név és teljes cím)
                                 
                              
                     
                        sz.
                     
                     
                        EREDETI
                     
                  
                        kibocsátó (a kibocsátó szerv neve és teljes címe)
                     
                  
                         
                     
                     
                        
                                    3.
                                 
                                 
                                    A termesztési ország és hely
                                 
                              
                  
                        
                                    4.
                                 
                                 
                                    Rendeltetési ország az EU-ban
                                 
                              
                  
                        
                                    5.
                                 
                                 
                                    Maximum 5 kg-os kiszerelés (csomagok száma)
                                 
                              
                  
                        
                                    6.
                                 
                                 
                                    A termék leírása
                                 
                              
                     
                        
                                    7.
                                 
                                 
                                    5–20 kg-os kiszerelés (csomagok száma)
                                 
                              
                  
                        
                                    8.
                                 
                                 
                                    Nettó tömeg (kg)
                                    Bruttó tömeg (kg)
                                 
                              
                  
                        
                                    9.
                                 
                                 
                                    AZ EXPORTŐR NYILATKOZATA
                                    Alulírott kijelenti, hogy a fent megadott információk megfelelnek a valóságnak.
                                 
                              
                  
                        Hely és dátum:
                     
                     
                        Aláírás:
                     
                  
                        
                                    10.
                                 
                                 
                                    A KIBOCSÁTÓ SZERV IGAZOLÁSA
                                    Igazolom, hogy a fent leírt rizs az (EU) 2020/991 bizottsági végrehajtási rendelet I. mellékletében felsorolt illatosrizs-fajták egyike, és hogy az ezen igazolásban feltüntetett információk megfelelnek a valóságnak.
                                 
                              
                  
                        Hely és dátum:
                     
                     
                        Aláírás:
                     
                     
                        Bélyegző:
                     
                  
                        
                                    11.
                                 
                                 
                                    AZ EURÓPAI UNIÓ ILLETÉKES HATÓSÁGAI SZÁMÁRA